Die Nederlandse nasionale sokkerspan (Nederlands: Nederlands voetbalelftal) is die mans sokkerspan wat Nederland tydens internasionale kompetisies verteenwoordig. Die span wen die Europese sokker-kampioenskappe in 1988, en bereik in 1974, 1978 en 2010 die finale van die Sokker-Wêreldbeker. Nederland is tans tweede op FIFA se wêreldranglys. Wêreldbeker (naaswenner (3): 1974, 1978, 2010) Europa-beker (1) 1988 *Clarence Seedorf is steeds onder kontrak by AC Milan, maar hy is sedert 2008 nie vir enige internasionale wedstryde gekies nie. **Edwin van der Sar het nog tot 2010 vir die Engelse sokkerklub Manchester United gespeel, maar speel sedert 2008 nie meer internasionaal nie. Die Oranje het sterk mededinging met die nasionale sokkerspanne van hulle nabuurlande Duitsland en België. Die mededinging met die Belgiese nasionale sokkerspan is vriendskaplik. Die Derby van die lae lande is al 124 keer gespeel (die laatste wedstryd is op 29 Mei 2004 gespeel). Nederland het 55 keer gewen en België 40 keer. Hierdie derby leef meer in België as in Nederland. Die mededinging met die Duitse nasionale sokkerspan is baie sterker, want beide lande speel 'n belangrike rol in die internasionale sokker.